Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: 10/1993. (III. 5.) OGY határozat előírja, hogy a Kormánynak évente augusztus 1-jéig tájékoztatnia kell az Országgyűlést a társulási megállapodás végrehajtásának előrehaladásáról és általában Magyarország európai integrációjának helyzetéről. A határozat 2. pontja szerint a Kormány tájékoztatójának ki kell térnie a jogszabályok harmonizálásának feladataira. A Kormány e tájékoztatójának
Paragraph Index: 1389

10/1993. (III. 5.) OGY határozat előírja, hogy a Kormánynak évente augusztus 1-jéig tájékoztatnia kell az Országgyűlést a társulási megállapodás végrehajtásának előrehaladásáról és általában Magyarország európai integrációjának helyzetéről. A határozat 2. pontja szerint a Kormány tájékoztatójának ki kell térnie a jogszabályok harmonizálásának feladataira. A Kormány e tájékoztatójának elkészítését a külügyminiszter hangolja össze. A jogharmonizációra vonatkozó rész kidolgozásáért az igazságügyminiszter felel. Az Országgyűlés állandó bizottságai továbbá a kormányzati munka ellenőrzése érdekében mind a jogharmonizáció helyzetéről általában, mind pedig egyes szabályozási területekkel kapcsolatban tájékoztatást kérhetnek [ld. az Alkotmány 21. §-ának (3) bekezdését, valamint a Házszabály 29. §-át]. A jogharmonizáció — általában és egyes szabályozási témákban — természetesen interpelláció és kérdés tárgya is lehet. Jogharmonizációs ügyben a Kormány álláspontját akkor is a 157/1998. (IX. 30.) Korm. rendelet 8. §-ában foglaltakra figyelemmel (ld. a tájékoztató 63—66. pontját) indokolt kidolgozni és képviselni, ha az országgyűlési bizottság nem az igazságügy-minisztertől kér tájékoztatást, illetve, ha a kérdést vagy az interpellációt nem hozzá intézik.

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes